ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Ιουνίου 1996 σχετικά με την αίτηση παρέκκλισης που υπέβαλε η Ιταλία βάσει του άρθρου 8 παράγραφος 2 στοιχείο γ) της οδηγίας 70/156/ΕΟΚ του Συμβουλίου περί προσεγγίσεως των νομοθεσιών των κρατών μελών που αφορούν την έγκριση τύπου των μηχανοκινήτων οχημάτων και των ρυμουλκουμένων τους (Το κείμενο στην ιταλική γλώσσα είναι το μόνο αυθεντικό) (96/397/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν την έγκριση τύπου των μηχανοκινήτων οχημάτων και των ρυμουλκουμένων τους (1), όπως τροποποιήθηκε τελευταία από την οδηγία 95/54/ΕΚ της Επιτροπής (2), και ιδίως το άρθρο 8 παράγραφος 2 στοιχείο γ),

Εκτιμώντας:

ότι η αίτηση που υπέβαλε η Ιταλία με την επιστολή της 1ης Μαρτίου 1996, την οποία παρέλαβε η Επιτροπή στις 4 Μαρτίου 1996, περιείχε τα στοιχεία που απαιτούνται από το προαναφερθέν άρθρο 8 παράγραφος 2 στοιχείο γ) 7 ότι η εν λόγω αίτηση αφορά την τοποθέτηση, σε έναν τύπο οχήματος, τρίτου φανού πέδησης της κατηγορίας ECE S3 που προβλέπεται από τον κανονισμό αριθ. 7 της ECE (Οικονομική Επιτροπή των Ηνωμένων Εθνών για την Ευρώπη) και τοποθετείται σύμφωνα με τον κανονισμό αριθ. 48 της ECE 7

ότι είναι βάσιμοι οι επικαλούμενοι στην αίτηση λόγοι, δηλαδή ότι αυτού του είδους οι φανοί πέδησης, καθώς και η τοποθέτησή τους, δεν πληρούν τις απαιτήσεις της οδηγίας 76/758/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθεσιών των κρατών μελών που αφορούν τους φανούς όγκου, τους εμπροσθίους φανούς θέσεως, τους οπισθίους φανούς θέσεως και τους φανούς πέδησης των μηχανοκινήτων οχημάτων και των ρυμουλκουμένων τους (3), όπως τροποποιήθηκε τελευταία από την οδηγία 89/516/ΕΟΚ της Επιτροπής (4), ούτε πληρούν τις απαιτήσεις της οδηγίας 76/756/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθεσιών των κρατών μελών που αφορούν την τοποθέτηση των διατάξεων φωτισμού και φωτεινής σηματοδότησης των μηχανοκινήτων οχημάτων και των ρυμουλκουμένων τους (5), όπως τροποποιήθηκε τελευταία από την οδηγία 91/663/ΕΟΚ της Επιτροπής (6) 7 ότι με βάση τις περιγραφές των δοκιμών και τα αποτέλεσματά τους καθώς και με τη συμμόρφωση προς τους κανονισμούς ECE αριθ. 7 και 48 επιτυγχάνεται ικανοποιητικό επίπεδο ασφάλειας 7

ότι οι σχετικές οδηγίες θα αποτελέσουν αντικείμενο τροποποιήσεων ώστε να επιτραπεί η παραγωγή και τοποθέτηση τέτοιου είδους φανών πεδήσεως 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής για την προσαρμογή στην τεχνική πρόοδο η οποία έχει συσταθεί με βάση την οδηγία 70/156/ΕΟΚ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται η αίτηση παρέκκλισης της Ιταλίας σχετικά με την παραγωγή και τοποθέτηση τρίτου φανού πεδήσεως της κατηγορίας ECE S3 που προβλέπεται από τον κανονισμό ECE αριθ. 7 και τοποθετείται σύμφωνα με τον κανονισμό αριθ. 48 της ECE.

Άρθρο 2

Η παρούσα απόφαση απευθύνεται στην Ιταλική Δημοκρατία.

Βρυξέλλες, 19 Ιουνίου 1996.

Για την Επιτροπή

Martin BANGEMANN

Μέλος της Επιτροπής

(1) ΕΕ αριθ. L 42 της 23. 2. 1970, σ. 1.

(2) ΕΕ αριθ. L 266 της 8. 11. 1995, σ. 1.

(3) ΕΕ αριθ. L 262 της 27. 9. 1976, σ. 54.

(4) ΕΕ αριθ. L 265 της 12. 9. 1989, σ. 1.

(5) ΕΕ αριθ. L 262 της 27. 9. 1976, σ. 1.

(6) ΕΕ αριθ. L 366 της 31. 12. 1991, σ. 17.